2004/66/EY: Komission päätös, tehty 30 päivänä joulukuuta 2003, päätöksen 2003/126/EY muuttamisesta siltä osin kuin se koskee taloudellista tukea kahden yhteisön vertailulaboratorion toimintaan kansanterveyttä koskevan eläinlääkinnän alalla (biologiset riskit) Espanjassa ja Yhdistyneessä kuningaskunnassa vuodeksi 2003 (tiedoksiannettu numerolla K(2003) 5231)



Virallinen lehti nro L 013 , 20/01/2004 s. 0041 - 0042



Komission päätös, tehty 30 päivänä joulukuuta 2003, päätöksen 2003/126/EY muuttamisesta siltä osin kuin se koskee taloudellista tukea kahden yhteisön vertailulaboratorion toimintaan kansanterveyttä koskevan eläinlääkinnän alalla (biologiset riskit) Espanjassa ja Yhdistyneessä kuningaskunnassa vuodeksi 2003 (tiedoksiannettu numerolla K(2003) 5231) (Ainoastaan englannin- ja espanjankieliset tekstit ovat todistusvoimaiset) (2004/66/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1) ja erityisesti sen 28 artiklan 2 kohdan, sekä katsoo seuraavaa: (1) Yhteisön taloudellisesta tuesta eräiden yhteisön vertailulaboratorioiden toimintaan kansanterveyttä koskevan eläinlääkinnän alalla (biologiset riskit) vuodeksi 2003 tehdyssä komission päätöksessä 2003/126/EY(2) myönnetään yhteisön taloudellista tukea vertailulaboratorioille tiettyjen tehtävien ja velvoitteiden suorittamiseksi. (2) Espanjalainen "Laboratorio de biotoxinas marinas del Area de sanidad", Vigo, ilmoitti komissiolle, että siltä jää vuonna 2003 käyttämättä 33000 euroa. Siksi vuotuista talousarviota olisi pienennettävä vastaavasti. (3) Komissio on pyytänyt Weybridgessä Yhdistyneessä kuningaskunnassa sijaitsevaa yhteisön TSE:iden vertailulaboratoriota tekemään osana sen tavanomaisia tehtäviä vertailutestejä kolmesta, alun perin vuonna 1999 arvioidusta TSE-pikatestistä. Koska näitä erityisiä vertailutestejä ei sisällytetty vuoden 2003 talousarvioon, talousarvion varoja olisi lisättävä vastaavasti, jotta vertailulaboratorio voisi tehdä testauksen. (4) Taloudellista tukea päätöksen 90/424/ETY 28 artiklan mukaisesti saavien yhteisön vertailulaboratorioiden kustannusten hyväksymisperusteiden määrittämisestä ja kustannusten ilmoittamista ja tilintarkastusten suorittamista koskevien menettelyjen vahvistamisesta 20 päivänä helmikuuta 2003 annetussa komission asetuksessa (EY) N:o 324/2003(3) vahvistettuja sääntöjä olisi sovellettava. (5) Päätös 2003/126/EY olisi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2003/126/EY seuraavasti: 1) Korvataan 4 artiklan 2 kohta seuraavasti: "2. Taloudellisen tuen enimmäismääräksi vahvistetaan 77000 euroa 1 päivän tammikuuta 2003 ja 31 päivän joulukuuta 2003 väliseksi ajaksi." 2) Korvataan 6 artiklan 2 kohta seuraavasti: "2. Taloudellisen tuen enimmäismääräksi vahvistetaan 556500 euroa 1 päivän tammikuuta 2003 ja 31 päivän joulukuuta 2003 väliseksi ajaksi. Ensimmäisessä alakohdassa tarkoitetun enimmäismäärän puitteissa ja rajoittamatta komission asetuksen (EY) N:o 324/2003 2 artiklassa säädettyjen määräaikojen soveltamista 170000 euron määrä varataan hankkeelle, jossa laaditaan ohjeet maiden BSE-aseman arvioimiseksi seurantatietojen ja altistumisriskin arvioinnin avulla, ja myönnetään yhteisön TSE:iden vertailulaboratoriolle sillä edellytyksellä, että a) hankkeen edistymisestä toimitetaan kuukausittain väliraportit; b) loppuraportti toimitetaan 30 päivään syyskuuta 2003 mennessä; c) lopullinen tiivistelmäraportti, mukaan luettuna arviointien tekemiseen käytettävä ohjelmisto, johon liitetään tositteet aiheutuneista kustannuksista, toimitetaan 31 päivään joulukuuta 2003 mennessä. Ensimmäisessä alakohdassa tarkoitetun enimmäismäärän puitteissa ja rajoittamatta komission asetuksen (EY) N:o 324/2003 2 artiklassa säädettyjen määräaikojen soveltamista 26500 euron määrä varataan vertailutestien tekemiseen kolmelle vuonna 1999 hyväksytylle pikatestille ja myönnetään yhteisön TSE:iden vertailulaboratoriolle sillä edellytyksellä, että testeistä toimitetaan tiivistelmäraportti, johon liitetään tositteet aiheutuneista kustannuksista." 2 artikla Tämä päätös on osoitettu Espanjan kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 30 päivänä joulukuuta 2003. Komission puolesta David Byrne Komission jäsen (1) EYVL L 224, 18.8.1990, s. 19, päätös sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EUVL L 50, 25.2.2003, s. 25, päätös sellaisena kuin se on muutettuna päätöksellä 2003/332/EY (EUVL L 116, 13.5.2003, s. 26). (3) EUVL L 47, 21.2.2003, s. 14.